CELEX: 32017R1268
Language: sl
Date: 2017-07-11 00:00:00
Title: Izvedbena uredba Komisije (EU) 2017/1268 z dne 11. julija 2017 o uvrstitvi določenega blaga v kombinirano nomenklaturo

14.7.2017   
            
            
               SL
            
            
               Uradni list Evropske unije
            
            
               L 183/6
            
         IZVEDBENA UREDBA KOMISIJE (EU) 2017/1268
   z dne 11. julija 2017
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki drobnih belih voskastih kroglic s premerom približno 1 mm, izdelanih iz rafiniranega palmovega olja.
                  Izdelek vsebuje:
                  
                              —
                           
                           
                              hidrogeniran trd palmov stearin,
                           
                        
                              —
                           
                           
                              nehidrogeniran trd palmov stearin,
                           
                        
                              —
                           
                           
                              optično belilo (približno 0,01 mas. %).
                           
                        Palmov stearin, ki se pridobiva iz palmovega olja, je podvržen večstopenjski frakcionaciji, pri kateri se trd stearin (trdna frakcija) loči od mehkega stearina. Nato se del trdega stearina obdela s postopkom hidrogenacije in zmeša z nehidrogeniranim delom trdega stearina ter optičnim belilom. Tako pridobljeni izdelek se nato granulira.
                  Izdelek ima voskaste lastnosti in se uporablja kot surovina za izdelavo sveč.
                  Kapljišče je pri 59,2 °C ± 0,5 °C, viskoznost, merjena z rotacijskim viskozimetrom, pa ne presega 10 Pa.s pri temperaturi 10 °C nad kapljiščem.
                  Izdelek je pakiran v 25-kilogramskih vrečah.
               
               
                  3404 90 00 
               
               
                  Uvrstitev opredeljujejo splošni pravili 1 in 6 za razlago kombinirane nomenklature, točka (a) prvega odstavka opombe 5 k poglavju 34 ter besedilo oznak KN 3404  in 3404 90 00 .
                  Uvrstitev pod tarifno številko 1516  je izključena, saj je izdelek zmes hidrogeniranega trdega stearina in nehidrogeniranega trdega stearina. Proizvodnja izdelka presega področje uporabe tarifne številke 1516  in ni niti olje niti maščoba. Poleg tega je zaradi prisotnosti optičnega belila ta izdelek izključen iz tarifne številke 1516 .
                  Uvrstitev pod tarifno številko 1517  je izključena, saj izdelek ni užitna mešanica ali preparat, zajet znotraj tarifne številke 1517 .
                  Uvrstitev pod tarifno številko 1521  je izključena, saj izdelek vsebuje predvsem palmov stearin, ki je triglicerid.
                  V skladu s točko (a) prvega odstavka opombe 5 k poglavju 34 se kemično proizvedeni organski izdelki z voskastimi lastnostmi, netopni ali topni v vodi, uvrščajo pod tarifno številko 3404 . Izdelek izpolnjuje tudi merila za umetni vosek (glej tudi točko A pojasnjevalnih opomb harmoniziranega sistema k tarifni številki 3404 ).
                  Izdelek je zato treba uvrstiti pod oznako KN 3404 90 00  kot drugi umetni voski in pripravljeni voski.